Dvorana Gradski vrt

mini|250px|Dvorana Gradski vrt - otvaranje dvorane 28. decembra 2008.

Sportska dvorana Gradski vrt u Osijeku projektirana je kao višenamjenska nastavno-sportska dvorana sa pet glavnih dvorana te pomoćnim i pratećim sadržajima. Svoju promociju doživjela je održavanjem svjetskog prvenstva u rukometu 2009. godine.

Kao jedan od glavnih sklopova na prostoru budućeg sportsko-rekreacijskog kompleksa  Gradski vrt , svojim vanjskim i unutrašnjim oblikovanjem, postala je novi urbani znak, a položajem i formom pridonosi novom vizuelnom kvalitetu južnog ulaza u grad, kao i cjelokupnoj slici grada Osijeka.

Pristupni trg sa glavnim stubištem na sjevernoj strani dvorane, te vodena ploha i spiralna skulptura - fontana fokusiraju događanja srednjeg dijela cijelog sportskog kompleksa.
Prostor između gradskog stadiona i sportske dvorane – aleja sportista - svojim urbano-parkovnim oblikovanjem nadovezuje se na glavni pristupni trg, te, kao savremeni i aktivan javni gradski prostor, pruža različite mogućnosti odmora, druženja, boravka i rekreacije svim građanima Osijeka.

Sportska dvorana je oblikovno i funcionalno podijeljena u dva osnovna međusobno povezana prostora. Okrugli valjkasti prostor je oblikovni element prepoznatljivosti koji svojom formom naglašava pokret, akciju i dinamiku sporta i na njega se nastavljaju horizontalne plohe svih ostalih prostora.

Dvorana je službeno otvorena 28. novembra 2008. godine, prijateljskom utakmicom rukometnih reprezentacija Hrvatske i Rusije, koja je završila 27:26 (17:10) za Hrvatsku.

 Nivoi 

 prizemlje – nivo ± 0,00 (dvorane A, C, D, G, H, sauna, garderoba , sanitarije, sportska medicina, pradovnice, lokali, poslovni i ugostiteljski sadržaji, tehnika, osoblje, itd.)
 1. sprat – nivo +5,00 (dvorana B, gledaoci, klupske prostorije, v i p, press, caffe, ulazni hallovi, galerije, sanitarije itd.),
 2. sprat - nivo +9,00 (atletski tunel (F), tehnika, osoblje, itd.)
 3. sprat - nivo +12,00 (galerija sa komentatorima, režijom, tv i sl., tehnika)
Ukupna površina građevine je 18.590 m2.

Glavne sportske površine koje se nalaze u pet odvojenih dvorana te dodatni prostori za trim, fitness i saunu sa malim bazenom funkcionalno su podijeljene u nekoliko specifičnih zona i nivoa.

 Dimenzije dvorana 

 Velika dvorana (A - 35x50 m)
 Male dvorane (C, D - 2 x 22x16 m)
 Teretana (G – 10,25x9,6 m)
 Dvorana za trim i fitness (H – 9,2x9,6 m) i saune (18,5x10,6 m) sa svim pratećim sadržajima garderoba, sanitarija, sportske medicine, doping kontrole itd., nalaze se na nivou prizemlja ±0,00. 
 Prostor košarkaške dvorane (B - 30x32+10 m) nalazi se iznad malih dvorana, na nivou +5,00
 Atletski tunel (F – 87x12 m) nalazi se u valjkastom dijelu građevine na nivou +9,00.

Dvorana A ukupno ima 3.538 mjesta (2.502 - fiksne tribine i 1.036 - pomične tribine).
Dvorana B ukupno ima 1.448 mjesta (1.224 - fiksne tribine i 322+224 – pom. tribine).
U svakoj od dvorana C, D i F moguće je postaviti po oko 200 pomičnih mjesta za sjedenje.

 Namjena 

Osim sportskih događaja, ova će višenamjenska dvorana svojim oblikom, veličinom i funkcionalnom organizacijom omogućiti i odvijanje zabavnih, kulturnih i medijskih aktivnosti (izložbe, sajmovi, koncerti, modne revije, kongresi, festivali i sl.)

 Vanjski linkovi 

Informacije o objektu
Dvorana Gradski vrt - galerija fotografija

Kategorija:Sportski objekti u Hrvatskoj
Kategorija:Svjetsko prvenstvo u rukometu 2009.
Kategorija:Građevine u Osijeku